[image: image1.jpg]Consell
de I’Audiovisual
de Catalunya





ACORD 99/2007,  DE 27 DE MARÇ, DEL PLE DEL CONSELL DE L’AUDIOVISUAL DE CATALUNYA

I. El 18 de juliol de 2006, el Govern de la Generalitat va resoldre el concurs per a l’adjudicació del servei públic de televisió digital local de gestió indirecta pels particulars, mitjançant l’atorgament de 56 programes en 21 demarcacions.

II. La clàusula 22.1 del Plec de clàusules administratives i particulars que van regir l’adjudicació d’aquest concurs establia que, en el termini de quatre mesos, a comptar des de la data de la notificació de l’atorgament del títol habilitant, els adjudicataris havien de presentar, conjuntament, la memòria que contingués les previsions de gestió del múltiple així com de desplegament i cobertura en els termes establerts a la clàusula número 13.4.3. bis. de l’esmentat Plec de clàusules. En aquest sentit, també s’establia que aquesta documentació havia de ser autoritzada per la Direcció General de Comunicació i Serveis de Difusió Audiovisuals previ informe del Consell de l’Audiovisual de Catalunya.

III. El 19 de gener de 2007 (números de registre 84/2007 a 100/2007, corresponent a les demarcacions de Balaguer, Barcelona, Cornellà de Llobregat, Figueres, Granollers, Igualada, Lleida, Manresa, Mataró, Olot, Palafrugell, Sabadell, La Seu d’Urgell, Tarragona, Vic i Vielha e Mijaran, respectivament); 6 de febrer de 2007 (números de registre 302/2007, 303/2007, 304/2007 i 306/2007 corresponent a les demarcacions Reus, Vilanova i la Geltrú, Blanes i Tortosa) i 8 de març de 2007 (número de registre 509/2007 corresponent a la demarcació de Girona), han tingut entrada en aquest Consell diversos escrits de la Direcció General de Comunicació i Serveis de Difusió Audiovisuals mitjançant els quals sol·licita l’emissió del corresponent informe previ a què es refereix l’anterior apartat II.

IV. L’11 de maig de 2006 el Consell de l’Audiovisual de Catalunya, el Col·legi Oficial d’Enginyers de Telecomunicacions de Catalunya i l’Associació Catalana d’Enginyers de Telecomunicació, varen subscriure un Acord marc de col·laboració amb la finalitat de coordinar l’actuació d’aquestes institucions, en activitats de formació, investigació, científica i tècnica i en el suport tecnològic que siguin d’interès per a ambdues parts, mitjançant la subscripció de convenis específics. Concretament, les parts varen subscriure un conveni específic (Annex I) amb l’objecte de regular les condicions de realització dels informes de valoració que havien d’elaborar COETC i l’ACET en relació amb les ofertes tecnològiques presentades pels operadors al concurs d’atorgament de concessions per a la gestió del servei de televisió.

Una vegada donada per finalitzada la finalitat de l’esmentat Annex el passat 27 de març es va aprovar un nou Conveni específic a l’empara de l’Acord Marc (Annex II) que té per objecte regular les condicions de l’estudi de valoració que ha de realitzar COETC i ACET de les memòries presentades pels licitadors al concurs d’adjudicació de programes de la TDT local privada a Catalunya, d’acord amb la clàusula 13.4.3 bis del plec de clàusules administratives particulars i prescripcions tècniques del contracte de gestió del servei públic de televisió digital local.

IV. El 21 de març de 2007, el Col·legi Oficial d’Enginyers de Telecomunicacions (COETC) ha lliurat al Consell l’informe previ objecte de les sol·licituds trameses per la Direcció General de Comunicació i Serveis de Difusió Audiovisuals.

Per tot l’exposat, el Ple del Consell de l’Audiovisual de Catalunya, ha adoptat els següents:

ACORDS

1. Aprovar l’informe preceptiu, establert a la clàusula 22.1 del Plec de clàusules administratives i particulars que van regir el concurs per a l’adjudicació del servei públic de televisió digital local de gestió indirecta pels particulars, consistent en la memòria que conté les previsions de gestió del múltiple així com de desplegament i cobertura en els termes establerts a la clàusula número 13.4.3. bis, de l’esmentat Plec de clàusules, que s’annexa al present Acord com a part integrant del mateix.

2. Notificar aquest Acord i donar trasllat de l’informe tècnic aprovat a la Direcció General de Comunicació i Serveis de Difusió Audiovisuals.

Barcelona, 27 de març de 2007

Josep M. Carbonell i Abelló                                  Santiago Ramentol i Massana

President                                                               Conseller secretari en funcions 

Informe preceptiu del Consell de l’Audiovisual de Catalunya a què fa referència  la clàusula 22.1 del Plec de clàusules administratives i particulars que van regir l’adjudicació, mitjançant concurs, del servei públic de televisió digital local de gestió indirecta pels particulars. 

El 18 de juliol de 2006, el Govern de la Generalitat va resoldre el concurs per a l’adjudicació del servei públic de televisió digital local de gestió indirecta pels particulars, mitjançant l’atorgament de 56 programes en 21 demarcacions.
La clàusula 22.1 del Plec de clàusules administratives i particulars que van regir l’adjudicació d’aquest concurs, establia que, en el termini de quatre mesos, a comptar des de la data de la notificació de l’atorgament del títol habilitant, els adjudicataris hauran de presentar conjuntament la memòria que contingui les previsions de gestió del múltiple així com de desplegament i cobertura en els termes establerts a la clàusula número 13.4.3. bis. de l’esmentat Plec de clàusules. Aquesta documentació ha de ser autoritzada per la Direcció General de Comunicació i Serveis de Difusió Audiovisuals previ informe del Consell de l’Audiovisual de Catalunya.

El 19 de gener de 2007 (números de registre 84/2007 a 100/2007, corresponent a les demarcacions de Balaguer, Barcelona, Cornellà de Llobregat, Figueres, Granollers, Igualada, Lleida, Manresa, Mataró, Olot, Palafrugell, Sabadell, La Seu d’Urgell, Tarragona, Vic i Vielha e Mijaran, respectivament); 6 de febrer de 2007 (números de registre 302/2007, 303/2007, 304/2007 i 306/2007 corresponent a les demarcacions Reus, Vilanova i la Geltrú, Blanes i Tortosa) i 8 de març de 2007 (número de registre 509/2007 corresponent a la demarcació de Girona), han tingut entrada en aquest Consell diversos escrits de la Direcció General de Comunicació i Serveis de Difusió Audiovisuals mitjançant els quals es sol·licita a aquest Consell l’emissió del corresponent informe previ a què es refereix l’anterior apartat II d’aquest Acord.

L’11 de maig de 2006 el Consell de l’Audiovisual de Catalunya, el Col·legi Oficial d’Enginyers de Telecomunicacions de Catalunya i l’Associació Catalana d’Enginyers de Telecomunicació, varen subscriure un Acord marc de col·laboració amb la finalitat de coordinar l’actuació d’aquestes institucions, en activitats de formació, investigació, científica i tècnica i en el suport tecnològic que siguin d’interès per a ambdues parts, mitjançant la subscripció de convenis específics. Concretament, les parts varen subscriure un conveni específic (Annex I) amb l’objecte de regular les condicions de realització dels informes de valoració que havien d’elaborar COETC i l’ACET en relació amb les ofertes tecnològiques presentades pels operadors al concurs d’atorgament de concessions per a la gestió del servei de televisió.

Una vegada donada per finalitzada la finalitat de l’esmentat Annex el passat 27 de març es va aprovar un nou Conveni específic a l’empara de l’Acord Marc (Annex II) que té per objecte regular les condicions de l’estudi de valoració que ha de realitzar COETC i ACET de les memòries presentades pels licitadors al concurs d’adjudicació de programes de la TDT local privada a Catalunya, d’acord amb la clàusula 13.4.3 bis del plec de clàusules administratives particulars i prescripcions tècniques del contracte de gestió del servei públic de televisió digital local.

En aquest sentit, el 21 de març de 2007, els tècnics del Col·legi Oficial d’Enginyers de Telecomunicacions (COETC) han presentat la totalitat dels treballs de les memòries presentades pels licitadors de les sol·licituds trameses per la Direcció General de Comunicació i Serveis de Difusió Audiovisuals.

Per tant, als efectes de donar compliment a les previsions contingudes a la clàusula 22.1 del Plec de clàusules administratives i particulars que van regir l’adjudicació del servei públic de televisió digital local de gestió indirecta pels particulars, es aconsellable l’aprovació per part del Ple del Consell de l’Audiovisual de Catalunya d’aquest informe en el que s’incorporen, com a informació de base, els treballs realitzats pels tècnics del Col·legi Oficial d’Enginyers de Telecomunicacions (COETC), els quals compten amb el vistiplau dels serveis d’aquest Consell, sobre les memòries presentades pels licitadors de les sol·licituds trameses per la Direcció General de Comunicació i Serveis de Difusió Audiovisuals.

Barcelona, 27 de març de 2007.

